Tisztelt XY!

Nagy lelkesedéssel küldöm jelentkezésemet az XY pozícióra, Z projektben. Több mint tízéves múlttal rendelkezem adminisztratív munkakörökben, az ez idő alatt szerzett sokrétű tapasztalatom, képességeim és képzettségeim a projektcsapatnak értékes tagja lehetek.

Ahogy csatolt önéletrajzomból is láthatja, karrierem során számos munkakörben és iparágban dolgoztam, elsősorban kisebb cégeknél, ahol nem csak adminisztrátor voltam, hanem az iroda lelke, technológiai és marketing guru egyszerre. Nem csak megszoktam, hogy több szerepem, feladatom van, hanem élvezem is. Kiteljesedem olyan környezetben, ahol minden munkanap más kihívást tartogat.

Amellett, hogy rugalmas és fogékony vagyok, a részletek, a precizitás nagyon fontosak számomra, különösen, ha egy feladat megvalósításáról van szó. Nemrégiben voltam részese egy pályázati projektnek, amelyhez koordinálni kellett egy 200 oldalas beadvány elkészítésének munkálatait. Szerkesztettem és lektoráltam az anyagot, hogy az utolsó betűig megfeleljen a kiírásnak. (Az eredmény pedig egy sikeres, megnyert pályázat ötéves finanszírozással.) Hiszek abban, hogy ezt az odafigyelést kell alkalmazni ugyanúgy, egy a topmenedzsment részére készülő anyag előkészítésekor, mint olyan hétköznapi helyzetekben, hogy a fénymásolóból ne fogyjon ki a papír.

Végül, de nem utolsósorban szeretném jelezni, hogy nagy rajongója vagyok Z projektnek, melynek alakulását a kezdetektől figyelem, és örömmel látom, hogy a megvalósulás útján van. Követem a projekt weboldalát, így minden apró részlettel kapcsolatban képben vagyok. Az esély, hogy részt vehetek a projekt megvalósításában izgalommal tölt el, és remélem személyesen is lehetőséget kapok a találkozásra, hogy megmutathassam, milyen értéket jelenthetek a cég és a projekt számára.

Várom visszajelzésüket!

Üdvözlettel,

WZ